Adi Popa şi Gheorghe Mustaţă au făcut scandal, în direct, din cauza „războiului” CSA Steaua – FCSB. Mijlocaşul lui CSA Steaua a avut un schimb dur de replici cu liderul galeriei campioanei din Liga 1.
„Motoreta” s-a contrat cu Gheorghe Mustaţă pe seama luptei pentru palmaresul echipei care a câştigat Cupa Campionilor Europeni în 1986. Adi Popa i-a amintit „rivalului” său de procesele câştigate în instanţă de Florin Talpan, moment în care ultrasul FCSB-ului a izbucnit.
Adi Popa şi Gheorghe Mustaţă au făcut scandal din cauza „războiului” CSA Steaua – FCSB
Curtea de Apel tocmai a emis motivarea deciziei prin care a stabilit că palmaresul pentru perioada 1947-1998 îi aparţine lui CSA Steaua. Hotărârea nu este definitivă şi poate fi atacată cu apel de FCSB.
Iată dialogul aprins purtat de Gheorghe Mustaţă cu Adi Popa, la prosport.ro.
Gheorghe Mustață: ”În momentul în care Articolul 1 din Statut zice că preia activitatea glorioasă, trofee, preia tot. Articolul 1 din Statut… Din punctul meu de vedere, nu mă mai interesează nimic. 55.000 de judecători au dat cu barosul în masă și nu doar la un singur meci”.
Adi Popa: ”Gigi, voiam să te mai întreb ceva. Menții afirmația, ce mi-ai spus la telefon, că voi o să mergeți ca asociație, ca peluză, unde este palmaresul, unde este Cupa?”.
Gheorghe Mustață: ”Adi, tu nu încerca cu mine vorbele astea. Cu mine n-ai avut discuția asta. Eu am spus că e aici continuitatea. După tu, ai dat-o cu Nuțu Cămătaru”.
Adi Popa: ”Eu fac referire la discuția din 2020, ce spui tu e din 2022”.
Gheorghe Mustață: ”Ți-am spus că am creat asociația să aflăm care este adevărul, care este Steaua, ce se întâmplă cu palmaresul. Tu ai spus că nu poți să vii, că nu ai treabă. Eu vreau să aflu și acum. Te rog pe tine, că ești acolo, ia actele, du-te frumos…”.
Adi Popa: ”Eu sunt jucător, nu ține de mine să aduc acte, nu am acces”.
Gheorghe Mustață: ”Nu mai ține de voi… De doi ani am câștigat procesul”.
Adi Popa: ”Dacă țipi mai tare, nu înseamnă că ai dreptate”.
Gheorghe Mustață: ”Eu nu țip, știi că așa vorbesc. Du-te la UEFA, vezi ce spune UEFA”.
Adi Popa: ”Justiția a spus că nu e”.
Gheorghe Mustață: ”Nu mă interesează justiția pe mine, pe mine mă interesează ăia 55.000 de suporteri. UEFA nu ia în considerare instanțele civile”.
Ilie Năstase, replică dură pentru Florin Talpan: „Îl dau în judecată”
Florin Talpan a transmis un mesaj pe Facebook în care l-a atacat pe Ilie Năstase. Ca de obicei, nici FCSB-ul nu a scăpat. Talpan a numit „căpuşă” echipa patronată de Gigi Becali.
„El de unde ştie că nu aveam voie să vin îmbrăcat militar? Eu am aprobare de la Gabi Oprea, de când era el ministru. Extraordinar ce declară domnul Talpan. Dar el ce este? E judecător? Nu înţeleg. Merg şi cu taxiul, cu Uberul acasă, care e problema?
El are procese câte o sută pe zi. Are proces pentru orice. Omul e dus cu pluta, nu mai gândeşte. Cred că a luat-o razna. Eu îl dau în judecată pentru declaraţiile pe care le-a făcut. Eu pot să port uniforma când vreau eu, scrie şi în regulament asta.
Am venit şi acum 9 ani, dar atunci nu a observat. Să-i transmiteţi domnului Talpan că mereu mă voi duce îmbrăcat militar când va câştiga Steaua campionatul”, a declarat Ilie Năstase pentru orangesport.ro.